ສະຫະລັດຈະຜ່ອນຜັນ ການລົງໂທດບາງຢ່າງ ຕໍ່ມຽນມາ 
ສະຫະລັດກໍາລັງກຽມຈະ​ແຕ່ງ​ຕັ້ງ​ ເອກ​ອັກຄະ​ລັດຖະທູດ​ສະຫະລັດ ​ໄປ​ປະ​ຈໍາ​ຢູ່​​ມຽນມາ ​ແລະ​ຕັ້ງ​ຫ້ອງການ USAID ຂຶ້ນ.
ສະຫະລັດກໍາລັງຈະຜ່ອນຜັນການລົງໂທດບາງຢ່າງຕໍ່ມຽນມາລົງ ລຸນຫລັງການເລຶອກຕັ້ງຄັ້ງ ພິເສດທົ່ວປະເທດເມື່ອວັນທີ 1 ຜ່ານມານີ້ ຊຶ່ງພັກການເມືອງຂອງທ່ານນາງ ອອງຊານ ຊູຈີ ຜູ້ນໍາປະຊາທິປະໄຕຂອງມຽນມາ ໄດ້ຮັບ 40 ບ່ອນນັ່ງໃນສະພາ ໃນຈໍານວນບ່ອນນັ່ງທີ່ເປົ່າວ່າງທັງໝົດ 45 ບ່ອນນັ້ນ Scottt Stearns ຜູ້ສື່ຂ່າວວີໂອເອປະຈໍາກະຊວງຕ່າງປະເທດສະຫະລັດ ມີລາຍງານກ່ຽວກັບເລື້ອງນີ້ ຊຶ່ງທອງປານຈະນໍາລາຍລະອຽດ ມາສະເໜີທ່ານ ໃນການປະກາດຂ່າວການຜ່ອນຜັນການລົງໂທດຕໍ່ມຽນມານັ້ນ ທ່ານນາງຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດກ່າວວ່າ ເຈົ້າໜ້າທີ່ອາວຸໂສ ແລະສະມາຊິກສະພາຂອງ ມຽນມາ ບາງຄົນຈະໄດ້ຮັບອະນຸຍາດໃຫ້ເດີນທາງມາຢ້ຽມຢາມສະຫະລັດໄດ້ ແລະວ່າວໍຊິງ ຕັນຈະຍົກເລີກຂໍ້ຫ້າມກ່ຽວກັບການສົ່ງອອກ ທຸລະກິດການບໍລິການດ້ານການເງິນ ແລະ ການລົງທຶນຂອງສະຫະລັດ ໄປຍັງມຽນມານັ້ນ ເພື່ອຊ່ວຍເລັ່ງລັດການປະຕິຮູບແລະການ ພັດທະນາ ໃຫ້ປະເທດຊາດກ້າວໜ້າທັນສະໄໝ ທ່ານນາງຄລິນຕັນກ່າວຕໍ່ໄປວ່າ ເວລານີ້ ລັດຖະບານຂອງທ່ານໂອບາມາ ກໍາລັງກຽມຈະ ແຕ່ງຕັ້ງເອກອັກຄະລັດຖະທູດສະຫະລັດໄປປະຈໍາຢູ່ນະຄອນຢ່າງກຸ້ງຂອງມຽນມາ ແລະຕັ້ງ ຫ້ອງການ USAID ຫລືອົງການພັດທະນາລະຫວ່າງປະເທດຂອງສະຫະລັດ ຂື້ນຢູ່ທີ່ນັ້ນ ໂດຍເຕັມ ພ້ອມກັບໂຄງການປົກກະຕິສໍາລັບມຽນມາ ຂອງອົງການສະຫະປະຊາຊາດເພື່ອ ການພັດທະນາ ລັດຖະມົນຕີຕ່າງປະເທດສະຫະລັດກ່າວອີກວ່າ ການດໍາເນີນການປະຕິຮູບຂອງມຽນມາຍັງ ຈະຕ້ອງໃຊ້ເວລາອີກດົນນານ ແລະວ່າເວລານີ້ ອະນາຄົດກໍຍັງບໍ່ແຈ້ງຂາວ ຫລືແນ່ນອນເທື່ອ ແຕ່ທ່ານນາງຄລິນຕັນກ່າວວ່າ ຢ່າງໃດກໍຕາມ ສະຫະລັດກໍມຸ້ງໝັ້ນທີ່ຈະສະໜອງຕອບການ ເຄື່ອນໄຫວຂອງມຽນມາ ແບບອັນຕໍ່ອັນ ທ່ານນາງຄລິນຕັນເວົ້າວ່າ ທ່ານນາງຄລິນຕັນກ່າວວ່າ ໃນໄລຍະບໍ່ເທົ່າໃດເດືອນຜ່ານມານີ້ ການຜັນປ່ຽນດັ່ງກ່າວນັ້ນ ແມ່ນມີໂຮມທັງການປ່ອຍຕົວພວກນັກໂທດການເມືອງ ຢ່າງບໍ່ເຄີຍມີມາກ່ອນ ການອອກກົດໝາຍໃໝ່ທີ່ໃຫ້ສິດຫລາຍຂຶ້ນໃນການຈັດຕັ້ງກັນທາງການເມືອງແລະພົນລະ ເມືອງ ແລະການເຄຶ່ອນໄຫວ ໄປສູ່ການໂອ້ລົມສົນທະນາກັນ ຫລາຍຂຶ້ນກວ່າເກົ່າ ລະຫວ່າງ ລັດຖະລານແລະບັນດາພວກ ຊົນເຜົ່າກຸ່ມນ້ອຍ ທ່ານນາງ ຄລິນຕັນກ່າວຕື່ມວ່າ: ທ່ານນາງຄລິນຕັນກ່າວຕໍ່ໄປວ່າ ວໍຊິງຕັນຈະສືບຕໍ່ຮຽກຮ້ອງໃຫ້ມີການທໍາຄວາມກ້າວໜ້າ ໄປເລື້ອຍໆໃນການສ້າງຄວາມປອງດອງຊາດ ໂດຍສະເພາະກັບບັນດາພວກຊົນເຜົ່າກຸ່ມ ນ້ອຍທັງຫລາຍ ແລະກົດດັນໃຫ້ມີການສິ້ນສຸດລົງແບບທີ່ພິສູດໄດ້ ໃນຄວາມສໍາພັນທາງ ທະຫານຂອງມຽນມາກັບເກົາຫລີເໜືອນັ້ນ ທ່ານນາງຄລິນຕັນກ່າວວ່າ ທ່ານນາງຄລິນຕັນ ກ່າວອີກວ່າ ບັນດາຜູ້ນໍາມຽນມາທັງຫລາຍໄດ້ສະແດງໃຫ້ເຫັນເຖິງ ຄວາມເຂົ້າໃຈແລະຄວາມມຸ້ງໝັ້ນທີ່ແທ້ຈິງ ຕໍ່ອະນາຄົດຂອງປະເທດຊາດຂອງເຂົາເຈົ້າ ອັນເປັນເຫດການຜັນຂະຫຍາຍ ທີ່ທ່ານນາງກ່າວວ່າ ສະຫະລັດຫວັງຢ່າງຍິ່ງວ່າ ຈະຍືນ ຍົງຖາວອນ ແລະ ຈະໃຫ້ໝາກຜົນ ຫລາຍຍິ່ງຂຶ້ນ ທ່ານນາງຄລິນຕັນເວົ້າວ່າ ບັນດາຜູ້ນໍາສະຫະພາບຢູໂຣບກໍກ່າວວ່າ ພວກເຂົາເຈົ້າອາດພິດຈາລະນາຍົກເລີກການລົງ ໂທດບາງປະການຕໍ່ມຽນມາເຊ່ນກັນ ກອງປະຊຸມສຸດຍອດຂອງສະມາຄົມປະຊາຊາດເອເຊຍ ຕາເວັນອອກສຽງໃຕ້ ຫລືອາຊຽນ ເມື່ອວັນພຸດຜ່ານມານັ້ນ ໄດ້ຮຽກຮ້ອງໃຫ້ຍົກເລີກການ ລົງໂທດທັງໝົດຕໍ່ມຽນມາ ເພື່ອຊ່ວຍໃນການພັດທະນາທາງການເມືອງ ແລະເສດຖະກິດ ຂອງ ປະເທດດັ່ງກ່າວ